OSBE shpreh shqetësim për trajtimin e trafikimit njerëzor në Kosovë
Kryetari i Gjykatës së Lartë të Kosovës tha se ekziston infrastruktura ligjore, por duhet funksionimi i të gjitha organeve që trajtojnë
Misioni në Kosovë i Organizatës për Siguri dhe Bashkëpunim në Evropë ka shprehur shqetësimin me, siç është thënë, përparimin e vogël të shënuar në luftën kundër trafikimit të qenieve njerëzore në Kosovë. Në një raport të kësaj organizate thuhet se çështja e trafikimit është shumë e ndjeshme dhe ajo godet të drejtat themelore njerëzore. Shefi i këtij misioni, Tim Guldiman tha se raporti, në mënyrë specifike, përqëndrohet në problemet, të cilat paraqiten sistematikisht në sistemin gjyqësor, përfshirë disa aspekte, si “ tha ai. Autoritetet vendase janë pajtuar me një pjesë të raportit, por kanë tërhequr vërejtjen, se një pjesë e madhe e shqetësimeve kanë të bëjnë edhe me autoritete të tjera, si policia, prokurorët, madje edhe Parlamenti e Qeveria. Kryetari i Gjykatës së Lartë të Kosovës, Rexhep Haxhimusa tha se Kosova ka infrastrukturë ligjore, por duhet funksionimi i të gjitha organeve që merren me ndjekjen, zbulimin dhe trajtimin e dukurisë së trafikimit. ”, tha ai. Zoti Haxhimusa është pajtuar se ka pasur lëshime, shpeshherë të kushtëzuara nga mungesa e institucioneve dhe mundësive të përshtatshme për trajtimin e viktimave të trafikimit. ”, tha zoti Haxhimusa. Ministri i Drejtësisë, Jonuz Salihaj, tha ndërkaq, se çështja e trafikimit është një çështje e pastër e sundimit të ligjit, me të të cilën përballen të gjitha vendet në tranzicion. Ai tha në vitin 2006 janë trajtuar 35 raste të trafikimit, ndërsa gjatë këtij viti janë identifikuar 17 raste të tilla. Ai pranoi se ka shumë vështirësi për mbrojtjen e dëshmitarëve, një nga çështjet më të shpeshta të përmendura si dobësi e sistemit të drejtësisë në Kosovë. Ministri Salihaj tha se është duke u punuar për ndryshimin e ligjeve, për të mundësuar ashpërsimin e masave ndaj trafikantëve, sidomos ndaj trafikantëve të fëmijëve. Aktualisht, ligjet në fuqi parashohin dënime prej dy, deri në njëzet vjet heqje lirie për trafikantët. Por deri tash, jo shpesh, janë zbatuar këto dënime, me gjithë pohimet se dukuria e trafikimit ka shënuar rritje të vazhdueshme, që nga përfundimi i luftës në Kosovë.//lk